เลือกอาหารเสริมที่เหมาะสม เพิ่มอาหารเสริมน้ำมันตับปลาในการทานอาหาร
ตรวจดูความเข้มข้นของวิตามินอย่างถี่ถ้วนและส่วนผสมอื่นๆ ในอาหารเสริมทุกชนิด ซื้อแค่อาหารเสริมที่ทำตามมาตรฐานการผลิต หาอาหารเสริมที่มาจากแหล่งที่สะอาดและมีข้อมูลครบถ้วนเกี่ยวกับความเข้มข้นของปรอท โลหะหนัก และสารปนเปื้อนอื่นๆ ที่เป็นไปได้  มองหาอาหารเสริมที่ได้รับการตรวจสอบหรือรับรองจากอย. (องค์การอาหารและยา) ซึ่งก็จะระบุไว้ที่ฉลาก องค์การอาหารและยานั้นจะรับรองมาตรฐานในระดับสูงของส่วนผสมและขั้นตอนการผลิตของบริษัทอาหารเสริมนั้นๆ  นอกจากนี้ ควรตรวจสอบระดับของวิตามินเอและวิตามินดีเพื่อให้แน่ใจว่าคุณไม่ได้บริโภควิตามินทั้งสองตัวในระดับที่สูงเกินกว่าที่แนะนำ ผู้ใหญ่ส่วนใหญ่ไม่ควรได้รับวิตามินเอเกิน 10000 IU และไม่ควรได้รับวิตามินดีเกิน 5000 IU ต่อวัน  ไม่ใช่น้ำมันตับปลาทุกแบบจะถูกผลิตโดยมีคุณสมบัติเหมือนกัน คุณอาจะต้องลองหลายๆ ชนิดก่อนที่จะเลือกแบบที่เหมาะกับคุณและมีคุณภาพตามมาตรฐาน ทั้งสองชนิดน้ำและแคปซูลนั้นไม่มีความแตกต่างในเรื่องคุณค่าอาหาร อย่างไรก็ตาม แบบแคปซูลนั้นมีราคาแพงกว่านิดหน่อย ไม่ว่าคุณจะเลือกทานน้ำมันตับปลาแบบน้ำหรือแบบแคปซูลนั้นก็ตามแต่ความชอบเลย  น้ำมันตับปลาแบบน้ำนั้นจะมีรสชาติของปลาเด่นชัดกว่า ซึ่งสามารถหลีกเลี่ยงได้หากใช้เป็นแบบแคปซูล การเรอออกมาแล้วมีกลิ่นปลานั้นเป็นผลข้างเคียงที่พบทั่วไปเมื่อใช้อาหารเสริมทั้งสองแบบ ลองนำน้ำมันตับปลาทั้งแบบแคปซูลหรือแบบน้ำไปแช่เย็นหากรสชาติของมันไม่ดี อาหารเสริม (ซึ่งได้แก่ วิตามิน แร่ธาตุ โปรตีน และอาหารเสริมสมุนไพร) นั้นจะต้องได้รับการรับรองจากอย. ก่อนที่จะจำหน่ายในตลาดหรือแจกจ่ายสู่สาธารณะ อย่างไรก็ตาม เป็นเรื่องสำคัญที่จะต้องรู้ว่าอาหารเสริมนั้นทำให้คุณรู้สึกอย่างไร  ผลข้างเคียงที่พบได้ทั่วไปของอาหารเสริมน้ำมันตับปลานั้นได้แก่ การเรอ ลมหายใจมีกลิ่นเหม็น แสบร้อนกลางอก เลือดกำเดาไหล   การใช้ปริมาณมากหรือเยอะเกินไปนั้นอาจจะเพิ่มโอกาสที่จะมีเลือดไหล ขัดขวางการจับตัวเป็นก้อนของเลือด คลื่นเหียน ถ่ายเหลว ระดับวิตามินเอและดีเป็นพิษ และความดันโลหิตต่ำ แม้ว่าอาหารเสริมส่วนใหญ่ดูจะไม่มีอันตราย แต่คุณก็ไม่สามารถมั่นใจได้แน่ อาหารเสริมอาจจะเข้าไปทำปฏิกิริยากับการใช้ยาหรือมีผลกับปัญหาสุขภาพของคุณ ให้การไปพูดคุยกับแพทย์ก่อนที่จะใช้อาหารเสริมใดๆ เป็นการตัดสินใจที่ดี ขอให้แน่ใจว่าคุณได้ทบทวนประเด็นเหล่านี้  ทำไมคุณถึงอยากทานน้ำมันตับปลาและคุณคิดว่ามันจะช่วยหรือทำให้สุขภาพของคุณดีขึ้นอย่างไร ยาและอาการเสริมอื่นๆ ที่คุณใช้ทั้งหมด ยาบางชนิด เช่น ยาละลายเลือดหรือยาที่ใช้รักษาภาวะความดันเลือดสูง ก็จะถูกเร่งประสิทธิภาพด้วยน้ำมันตับปลา  เหตุผลหรือหลักฐานทางการแพทย์ที่เป็นไปได้ที่น้ำมันตับปลานั้นอาจจะไม่ปลอดภัยสำหรับคุณ หญิงตั้งครรภ์หรือหญิงที่ให้นมบุตรนั้นและผู้ที่มีปัญหาเรื่องเลือดออก ปกติแล้วจะไม่แนะนำให้ทานอาหารเสริมจากน้ำมันปลา รวมถึงน้ำมันตับปลาด้วย การได้พูดคุยกับผู้เชี่ยวชาญด้านอาหารอย่างนักโภชนาการนั้นสามารถช่วยคุณประเมินการทานอาหารและระบุว่าอาหารเสริมนั้นเป็นสิ่งที่จำเป็นหรือไม่ บางคนอาจจะได้รับวิตามินเอและดี และกรดไขมันที่มีประโยชน์เพียงพอแล้วจากการทานอาหาร ลองขอคำแนะนำเกี่ยวกับอาหารที่คุณควรทานเพิ่มและวิธีการเพิ่มการทานน้ำมันตับปลาไปในการทานอาการแบบปกติ อาหารเสริมส่วนใหญ่ที่ขายอยู่นั้นมีปริมาณที่หลากหลาย เป็นเรื่องสำคัญที่จะต้องหาอาหารเสริมและปริมาณที่เหมาะสมสำหรับคุณ  ปกติแล้ว ในการลดความดันเลือดหรือไตรกลีเซอไรด์ คุณควรบริโภคน้ำมันตับปลา 20 มิลลิลิตรต่อวันและเพื่อควบคุมและลดระดับคลอเรสเตอรอลที่สูงนั้นควรทาน 30 มิลลิลิตรต่อวัน  วิธีที่ดีที่สุดคือเริ่มจากปริมาณน้อยๆ และค่อยๆ เพิ่มเพื่อให้แน่ใจว่าคุณไม่มีผลข้างเคียงร้ายแรง หากคุณใช้อาหารเสริมน้ำมันตับปลาแบบน้ำ คุณอาจจะหาวิธีสร้างสรรค์ที่จะเพิ่มไปในการทานอาหารของคุณ น้ำมันตับปลานั้นไม่ใช่อาหารเสริมที่มีรสชาติหรือกลิ่นแย่สุดๆ  หากคุณเลือกที่จะซื้อชนิดน้ำ มีเทคนิคและเคล็ดลับหลายอย่างที่จะลดปริมาณลง คุณอาจจะบีบจมูกและทานมันเป็นชอตๆ เหมือนยาแก้ไอ ผสมในสมูทตี้หรือเครื่องดื่มที่คุณชอบ พรมบนสลัด หรือผสมกับน้ำผึ้งสัก 1 ช้อนชา อาหารเสริมน้ำมันตับปลาบางชนิดนั้นเพิ่มรสชาติของขิงหรือมะนาวไปเล็กน้อยเพื่อกลบกลิ่นและรสชาตินิดหน่อย อาหารเสริมประเภทนี้อาจจะไม่ได้ผลนักหากคุณไวต่อรสชาติมาก
อ่านฉลาก. เลือกระหว่างชนิดน้ำหรือแคปซูล. ลองอ่านเกี่ยวกับผลข้างเคียงที่เป็นไปได้. พูดคุยกับแพทย์. นัดพบกับนักโภชนาการ. เลือกปริมาณที่เหมาะสม. เพิ่มน้ำมันตับปลาในอาหารหรือขนม.
https://www.wikihow.com/Take-Cod-Liver-Oil-for-Health https://www.wikihow.com/Take-Cod-Liver-Oil-for-Health
Choosing an Appropriate Supplement Incorporating a Cod Liver Oil Supplement into Your Diet